Az 1918. november 11-én megkötött compiègne-i fegyverszüneti egyezmény értelmében a "Kaiserliche Marine" megmaradt 170 tengeralattjárót a következő hetek során ki kellett szolgáltatni az antanthatalmaknak és nagy részüket később lebontották. A "Hochseeflotte" Scapa Flow-i akciójához hasonló, saját kéz általi elsüllyesztésekre nem került sor, de az antant kikötői felé vezető út során számos egység odaveszett tisztázatlan körülmények között.